HEZKUNTZAKO SAILBURUAK (Uriarte Toledo) (EAJ, 2018-12-14):
Legebiltzarreko presidente andrea, sailburuok, legebiltzarkideok, egun on.
Ubera anderea, hainbat aldiz adierazi izan dudan bezala, legegintzaldi honetako Gobernuaren programarekin bat etorriz, sail honen oinarrizko konpromisoa da irakasleen egonkortasunaren alde irmo apustua egitea, horretarako nagusiki urteroko enplegu publikorako eskaintza deialdiaren bitartez. Ezin dugu ahaztu irakaslegoa aldaketa eta hezkuntza hobekuntzaren eragile nagusia dela giltzarri. Gure konpromisoa Lan Eskaintza Publikoen deialdiekin hainbatetan adierazi dugun bezala zalantzagabekoa da, konbentzituta baitkaude hezkuntza sistemaren kalitatea hobetzeko egin dezakegun apustu eraginkorrenetako bat dela.
Irakasle onenak nahi ditugu gure ikasleentzat, irakasle ahaldunduak, konpetenteak, konprometituak eta prestigiatuak, heziketa bikain baten oinarri eta giltzarri. Aldi berean, Lan Eskaintza Publikoen bitartez Hezkuntza Sailak balio erantsi handiko enplegu publikoa sortu eta sustatu nahi du, irakaskuntzako ehundaka langileri aukera apartak eskainiz maila pertsonalean zein familia mailan.
Hasteko, eta zentzu honetan, gogoratuko duzuenez, 2007ko Lan Eskaintza Publikoan 740 lanpostu eskaini zuren, maisu maistren kidegoan. Aldi berean aurreko legegintzaldian hau ere beste bi Lan Eskaintza Publiko izan genituen, bata 2015ean maisu maistrentzako, 275 lanpostukoa eta bestea 2016an, Bigarren Hezkuntzako 577 lanpostukoa.
Abiapuntu honetatik eragile sindikalekin beste hainbat gai ere jorratu genituen, gehiengo sindikalarekin maiatzean izenpetu genuen akordioan. Akordio honek, besteak beste, zera jasotzen du hitzez hitz: "Hezkuntza Sailak bere egiten du behin-behinekotasuna ahal den guztia jaitsieraren helburua".
Behin-behinekotasuna jaitsi eta hezkuntza sistemari egonkortasun handiagoa emateko neurri eraginkorra delakoan, Hezkuntza Sailak 2017-2020 legegintzaldian eta irakasleen kidegoetan, gutxienez 5.000 lanpostuko Lan Eskaintza Publikoak egiteko konpromisoa azaldu du, ahalik eta lanpostu gehienak deitzeko helburuari eutsiz.
Konpromiso horri eutsiz beraz, aurtengo Lan Eskaintza Publikoan 1.511 lanpostu eskaini dira. Bigarren hezkuntzako irakasleen eta lanbide heziketako irakasle teknikoen kidegoetan sartzeko. Zehazki, 1.337 bigarren hezkuntzakoak eta 174 lanbide heziketako teknikoak.
Baina esan bezala, urtero epe bat deitzeko hartu genuen konpromisoa betez, nahitaezko deritzogu enplegu deialdiak egiten jarraitzeari, euskal hezkuntza sistemako irakasleei lan egonkortasun handiago eskaintzeko helburuz, egonkortasun horrek aldi berean sendoago bihurtuko baitu hezkuntza sistema irakaskuntzaren kalitatean ere eraginez.
Hori dela eta, gure konpromisoak betetzen jarraitzeko, pasaden azaroaren 26an, 2019an Lan Eskaintza Publiko berria egingo dela iragarri genuen. Bertan, maisu maistren kidegorako 1.825 plaza deituko direla jakinarazi genuen. Halaber, pasaden abenduaren 5ean, gure sailak, 2019ko enplegu publikorako eskaintzan, 70 plaza berri deituko dituela jakinarazi du, aurrez iragarritako 1.825 plazez gain. Honako hauek dira: 32 plaza musika kontserbatorioetako irakasleentzat. 10 plaza hizkuntza eskola ofizialetako irakasleentzat; eta 28 plaza hizkuntza ikuskatzaileen kiderako. Plaza hauetara, karrerako funtzionarioak aurkeztu ahal izango dira ere.
Erabaki berri honekin, 2019an burutuko den EPEak, 1.895 plaza jasotzen ditu orotara.
Eskaintza berri hau, 2019an burutuko dena, 2015, 2016, 2017 eta 2018an burutu direnen ondotik dator.
Aurrekoetan legez, segurtasun eta berme juridiko lehenetsiko dira eskaintza berrian ere, hau prestatzeko ahalegina egiten duten irakasleen lana baloratzeko asmoz, haien itxaropen eta ilusioak babestearekin batera.
Hezkuntza administrazioaren nahia da behin-behinekotasun tasa jaisten jarraitzea legealdi honetan zehar, 10 puntuan jaistean hain zuzen ere. Irakasleria osoaren % 17an kokatzeko helburuarekin.
Enplegu Publikorako Eskaintza berria, 2019. urte hasieran deituko da, eta bertan zehaztuko dira izena emateko epeak, proben egun eta ezaugarriak, programazio didaktikoa aurkezteko egunak eta hezkuntzako EPE honetarako garrantzizko gainerako informazio guztia.
Sailak irakasleen kolektibo guztietan egonkortasuna egotearen aldeko apustua egiten du, baina hasieran esan dudan bezala, saila, irakasleen egonkortasunean eragina duten beste neurri osagarri batzuetan aritu da lanean.
Gogorarazi nahi nuke puntu honetan, aurtengo urtea sailaren kolektiboak ordezkatzen dituzten gehiengo sozialekin akordioen uztea izan dela. Pasaden martxoan, akordioak lortu ziren sukaldaritzako eta garbiketako kolektiboen mailetan, eta Haurreskolak Patzuergoaren mailan ere.
Pasaden apirilean akordioa sinatu zen hezkuntza bereziko mailan, eta aurretik esan dudan bezala, pasaden maiatzean akordioa lortu zen irakasle funtzionarioen mahai sektorialean.
Dudarik gabe, adostutako neurriek eragina izango dute hezkuntza sistemaren eta kolektiboen lan baldintzen hobekuntzan.
Entrándonos en este último acuerdo, el mismo abarca cuatro ámbitos: El empleo y la estabilidad, el régimen de sustituciones, el refuerzo de las plantillas de los centros en función de sus necesidades, y las condiciones laborales del personal docente. En él, se desarrollan aspectos clave para el sistema educativo y sus profesionales.
Entre otros merece resaltar lo siguientes: Compromiso de más de 5.000 plazas en Oferta de Empleo Público durante la presente legislatura, medidas para reducir la interinidad y estabilidad para el profesorado interino. Sustituciones desde el primer día en todas las etapas, refuerzo de la plantillas docentes en las aulas de tres años, en función de ratios; refuerzo de las plantillas docentes en Primaria y Secundaria en base al índice de las necesidades educativas de los centros. Incremento de plantillas en formación profesional para atender a la euskaldunización y a la formación dual. Asignación de personal administrativo a los centros de...
...incremento de plantillas en Formación Profesional para atender a la euskaldunización y la formación dual, asignación de personal administrativo a los centros de Infantil y Primaria, reducción del horario lectivo por razón de edad, pago al 100 % y en todos los casos del complemento de incapacidad temporal, mejora en licencias y permisos por razones de conciliación familiar o la compatibilidad para completar horario lectivo, entre otros.
Saila sindikatu eragileekiko akordioa aplikatzen jarraitzeko lanean ari da. dagoeneko hartu diren neurrian adibide gisa, hezkuntza premien indizea abian jarri eta aplikatu denetik 126 zentroetan irakasleen esleipen gehigarria egin da.
Beste adibide bat, ikasturte hasieratik aplikatzen ari gara adin batetako funtzionarioentzat ordu murrizketako aukera, herenaren murrizketa 60tik gorako irakasleentzat. Ordezkapena ere lehen egunetik egiten ari gara.
Beraz, zure galderari erantzuteko, Saila osotasunean ari zaio justifikazioan aipatu duzun legez besteko proposamenari erantzuten.